কাজী নজরুল ইসলামের সমাধিসৌধ

কাজী নজরুল ইসলামের সমাধিসৌধ হল বাংলাদেশের রাজধানী ঢাকায় অবস্থিত একটি সমাধিসৌধ। এটি বিংশ শতাব্দীর লেখক, সঙ্গীতজ্ঞ ও বাংলাদেশের জাতীয় কবি কাজী নজরুল ইসলামের সমাধিকে চিহ্নিত করেছে। তিনি ২৯ আগস্ট ১৯৭৬ সালে মৃত্যুবরণ করেন। ১৯৭৬ সালে তাকে এখানে কবর দেওয়া হয়। পরবর্তীতে তার কবরকে সমাধিসৌধে রূপ দেওয়া হয়। মাজহারুল ইসলামের নকশায় নির্মিত সৌধটি ২০০৯ সালে উদ্বোধন করা হয়। কাজী নজরুল ইসলামের কবর ছাড়াও সমাধির কমপ্লেক্সে ঢাকা বিশ্ববিদ্যালয় ও বাংলাদেশের জাতীয় ব্যক্তিত্বদের কবর আছে। কাজী নজরুল ইসলাম ১৯৪০ সালে প্রকাশিত তার এক নজরুলগীতিতে "মসজিদেরই পাশে আমার কবর দিও ভাই, যেন গোরে থেকেও মোয়াজ্জিনের আজান শুনতে পাই"- পংতির মাধ্যমে মৃত্যুর পর মসজিদের পাশে সমাহিত হওয়ার ইচ্ছা প্রকাশ করেছিলেন। বাংলাদেশ স্বাধীনতা অর্জনের পর কাজী নজরুল ইসলাম ও তার পরিবারকে প্রধানমন্ত্রী শেখ মুজিবুর রহমান ১৯৭২ সালের ২৪ মে তার জন্মদিনে কলকাতা থেকে ঢাকায় নিয়ে আসেন। নজরুল সপরিবারে বাংলাদেশে বসবাস শুরু করেন। অসুস্থতার দরূন ১৯৭৫ সালের ২৩ জুলাইয়ে তিনি ঢাকার পিজি হাসপাতালে ভর্তি হয়েছিলেন। ১৯৭৬ সালের ১৮ ফেব্রুয়ারিতে তিনি বাংলাদেশের নাগরিকত্ব পান, এরপর থেকে তার শারীরিক অবস্থার অবনতি হতে থাকে। ২৯ আগস্ট ১৯৭৬ সালে মৃত্যুর পর তার লেখা গানে প্রকাশিত ইচ্ছানুযায়ী তাকে ঢাকা বিশ্ববিদ্যালয়ের কেন্দ্রীয় মসজিদের পাশে সমাহিত করা হয়। এটির নকশা করেছেন মাজহারুল ইসলাম। নির্মাণ শেষে ২০০৯ সালের ২৭ আগস্ট সমাধিসৌধ উদ্বোধন করা হয়। ১৬ ফেব্রুয়ারি ২০১১ সালে পশ্চিমবঙ্গের জয়নাথ নন্দী ও দেবাশীষ ভট্টাচার্য নামে দুই ব্যক্তি চুরুলিয়ায় অবস্থিত কাজী নজরুল ইসলামের স্ত্রী প্রমীলা কাজীর কবর থেকে মাটি নিয়ে একটি সাইকেলে করে বাংলাদেশের উদ্দেশ্যে যাত্রা করেন। ২৮ ফেব্রুয়ারিতে তারা ঢাকায় পৌঁছে কাজী নজরুল ইসলামের সমাধিতে সেই মাটি স্থাপন করেন। কাজী নজরুল ইসলাম ছাড়াও এলাকায় অবস্থিত আরো কিছু ব্যক্তিবর্গের সমাধিকে ঘিরে এই সমাধিসৌধ নির্মাণ করা হয়েছে। সমাধিসৌধ এলাকায় কাজী নজরুল ইসলামের বিদ্রোহী পদ্যের কয়েক পঙক্তি সমৃদ্ধ একটি টেরাকোটার স্মারক স্থাপন করা আছে। এই স্মারকে লেখা তার কবিতার একটি শব্দ ভুল বানানে লেখা হয়েছে। কাজী নজরুল ইসলামের সমাধি আবদুল মতিন চৌধুরীর সমাধি মোহাম্মদ মোর্তজার সমাধি কামরুল হাসানের সমাধি জয়নুল আবেদিনের সমাধি শহীদ বুদ্ধিজীবীদের সমাধি "নজরুলের সেই গান 'মসজিদেরই পাশে আমার কবর দিও ভাই' এবং কিছু কথা"। দৈনিক সংগ্রাম। ২০১৮-০৩-২৩। ২০২৩-০৯-২৩ তারিখে মূল থেকে আর্কাইভ করা। সংগ্রহের তারিখ ২০২৩-১০-২৭।  শাহ মতিন টিপু (২৭ আগস্ট ২০১৪)। "'মসজিদেরই পাশে আমার কবর দিও ভাই'"। রাইজিংবিডি.কম। ৩১ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  "ফুলে ফুলে ভরে গেল কবির সমাধি"। প্রথম আলো। ২৭ আগস্ট ২০১৯। ১৬ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  হাসান, আবিদ (৫ জুন ২০২১)। "যে মসজিদের পাশে শায়িত কবি নজরুল"। বাংলা ট্রিবিউন। ২০ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  জামান, বিপুল (২৪ মে ২০২২)। "ঢাকায় নজরুল, নজরুলের ঢাকা"। সারাবাংলা.নেট। ২৪ জুন ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  "DU to build mausoleum on grave of Nazrul" [নজরুলের কবরে সমাধিসৌধ নির্মাণ করবে ঢাবি]। দ্য ডেইলি স্টার (ইংরেজি ভাষায়)। ৯ নভেম্বর ২০০৮। ৩১ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  "নজরুলের সমাধি সৌধ উদ্বোধন"। ডয়চে ভেলে। ২৭ আগস্ট ২০০৯। ৩১ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  "নজরুল সমাধিতে প্রমীলা কাজীর কবরের মাটি"। বাংলানিউজ২৪.কম। ২৮ ফেব্রুয়ারি ২০১১। ৩১ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২২।  আলম, মনিরুল (২৫ মে ২০১৬)। "নজরুলের কবিতার একটি শব্দ ভুল বানানে লেখা!"। প্রথম আলো। ২৭ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  কাজী নজরুল ইসলাম ঢাকা উইকিপিডিয়ার সহপ্রকল্পে কাজী নজরুল ইসলামের সমাধিসৌধ: কমন্স হতে মিডিয়া উইকিউপাত্ত হতে উপাত্ত